Source: https://www.ebihoreanul.ro/stiri/ministerul-justitiei-continutul-infractiunii-de-abuz-in-serviciu-va-fi-reconfigurat-prin-consacrarea-unui-prag-valoric-134664.html
Timestamp: 2020-07-05 03:47:46+00:00
Document Index: 36069832

Matched Legal Cases: ['CCR ', 'CCR ', 'CCR ', 'CCR ', 'CCR ', 'CCR ']

Ministerul Justitiei: continutul infractiunii de abuz in serviciu...
06	Iunie	2017, 23:00
Ministerul Justiţiei: conţinutul infracţiunii de abuz în serviciu va fi reconfigurat prin consacrarea unui prag valoric
Ministerul Justiţiei a anunţat marţi că urmează să fie impus un prag valoric în cazul abuzului în serviciu. Precizarea vine după ce Curtea Constituţională a respins excepţia de neconstituţionalitate ridicată de fosta soţie a lui Liviu Dragnea, precizând că sarcina reglementării unui prag revine Parlamentului, arată agenţia de ştiri Mediafax.
"Potrivit comunicatului de presă al Curţii Constituţionale din data de 6 iunie 2017, respingând ca inadmisibilă excepţia de neconstituţionalitate a dispoziţiilor art.297 alin.(1) din Codul penal, Curtea a reţinut că, "dată fiind natura omisiunii legislative relevate, instanţa constituţională nu are competenţa de a complini acest viciu normativ, întrucât şi-ar depăşi atribuţiile legale, acţionând în sfera de competenţă a legiuitorului primar sau delegat, aceasta fiind singura autoritate care are obligaţia de a reglementa pragul valoric sau intensitatea vătămării rezultate din comiterea faptei în cuprinsul normelor penale referitoare la infracţiunea de abuz în serviciu." Faţă de cele statuate, conţinutul infracţiunii de abuz în serviciu urmează a fi reconfigurat prin consacrarea unui prag valoric", transmite Ministerul Justiţiei.
În urma anunţului, ministrul Tudorel Toader a ţinut să precizeze, pe pagina sa de Facebook, că "Doar pentru cine doreşte să facă diferenţa !Decizia CCR nr.405/2016 s-a referit la conţinutul sintagmei "îndeplineşte în mod defectuos o atribuţiune de serviciu", Decizia CCR din 6 iunie 2017 se referă la omisiunea legiuitorului de a stabili un prag valoric în cazul Abuzului în serviciu", a scris Tudorel Toader pe pagina sa de Facebook.
CCR a respins, marţi, ca inadmisibilă, excepţia de neconstituţionalitate privind lipsa unei limite a prejudiciului pentru abuzul în serviciu, ridicată de Bombonica Prodana, fosta soţie a liderului PSD Liviu Dragnea, în dosarul în care acesta este judecat pentru instigare la abuz în serviciu. Decizia CCR a fost luată cu majoritate de voturi.
Pe de altă parte, CCR a admis excepţia de neconstituţionalitate şi a constatat că dispoziţiile art.248 din Codul penal din 1969 sunt constituţionale în măsura în care prin sintagma "îndeplineşte în mod defectuos" din cuprinsul acestora se înţelege "îndeplineşte prin încălcarea legii".
Bombonica Prodana, fosta soţie a lui Liviu Dragnea, a invocat, la un termen din luna martie, o excepţie de neconstituţionalitate privind lipsa unei limite a prejudiciului pentru abuzul în serviciu. Avocatul acesteia a precizat, în sala de judecată, că se impune trimiterea excepţiei spre CCR pentru că, în cazul Bombonica Prodana, prejudiciul este sub 50.000 euro şi nu ar intra sub incidenţa penală.
Guvernul a trimis la CCR, la jumătatea lunii mai, un punct de vedere prin care solicită respingerea excepţiei formulate de fosta soţie a lui Liviu Dragnea, privind lipsa pragului valoric pentru abuzul în serviciu. În dosar este judecat şi Liviu Dragnea.
În ceea ce o priveşte pe Bombonica Prodana, procurorii spun că "în perioadele 3 martie - 1 august 2008 şi 3 iulie 2009 – 1 august 2010, în calitate de coordonator al Complexului de servicii destinate copilului şi familiei şi în calitate de şef Serviciu secretariat din cadrul DGASPC Teleorman, prin încălcarea cu ştiinţă atribuţiilor de serviciu, deşi a cunoscut faptul că două subordonate, încadrate în funcţia de referent la instituţiile pe care le conducea, nu s-au prezentat la serviciu şi nu au respectat prevederile contractului individual de muncă şi fişa postului, nu a întreprins niciun demers de sancţionare a persoanelor respective".
Mai mulţi inculpaţi au anunţat că îşi recunosc faptele, apelând astfel la procedura simplificată de judecată.
Sa traiasca usl-ul!
5 deputați pnl au votat pentru legea salarizării pesediste, creația fantezistă a doamnei Vasilescu. Din 329 de deputați (267 prezenți) de deputați, doar 28 - cei de la USR plus câțiva de la pnl - au avut curaj să voteze „Nu”. Asta e opoziția pe care ne putem baza în parlament: Sub 10% din Legislativ. Iar pnl degeaba defilează cu 3-4 oameni decenți, restul sunt niște cripto-useliști care abia așteaptă să fie cumpărați de PSD. PS: Ministrul de finanțe, Ștefan Viorel, și Grindeanu și-au exprimat opinia despre acest dezastru impus de Vasileasca și de Dragnea absentând de la votul final. Grindeanu era chiar în Parlament la acea oră.
Postat 07 Iunie 2017, 19:45 de pinonel